《送都谏夏子阳使琉球》
明代·冯奕垣

朝趋簪笔谒长杨，夕捧天书到越裳。万里星槎劳汉使，百年王越奉商常。

中原山色随行旆，远岛蛮烟迥画墙。知是波涛炎海静，一天明月照归航。

作者简介：冯奕垣，字弱璧。南海人。明神宗万历二十九年（一六〇一）进士。选庶吉士。补监察御史，授湖广道御史。三十四年（一六〇六）巡按贵州，以积劳遘疾卒，追赠光禄寺少卿。清道光《广东通志》卷二八二有传。